CELEX: 32022R0592
Language: lv
Date: 2022-04-11 00:00:00
Title: Padomes Īstenošanas regula (ES) 2022/592 (2022. gada 11. aprīlis), ar kuru īsteno Regulu (ES) Nr. 359/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Irānā

12.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 114/37
               
            
         PADOMES ĪSTENOŠANAS REGULA (ES) 2022/592
         (2022. gada 11. aprīlis),
         ar kuru īsteno Regulu (ES) Nr. 359/2011 par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Irānā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 359/2011 (2011. gada 12. aprīlis) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Irānā (1), un jo īpaši tās 12. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2011. gada 12. aprīlī pieņēma Regulu (ES) Nr. 359/2011.
                  
               
                     (2)
                  
                  
                     Pamatojoties uz Padomes Lēmuma 2011/235/KĀDP (2) pārskatīšanu, Padome ir nolēmusi, ka tajā izklāstītie ierobežojošie pasākumi būtu jāatjauno līdz 2023. gada 13. aprīlim.
                  
               
                     (3)
                  
                  
                     Trīs personas, kas iekļautas Regulas (ES) Nr. 359/2011 I pielikumā, ir mirušas, un ieraksti attiecībā uz tām būtu jāsvītro no minētā pielikuma. Padome ir arī secinājusi, ka būtu jāatjaunina ieraksti attiecībā uz 25 personām, kas iekļautas Regulas (ES) Nr. 359/2011 I pielikumā.
                  
               
                     (4)
                  
                  
                     Tādēļ būtu attiecīgi jāgroza Regulas (ES) Nr. 359/2011 I pielikums,
                  
               IR PIEŅĒMUSI ŠO REGULU.
         
            1. pants
            Regulas (ES) Nr. 359/2011 I pielikumu groza tā, kā izklāstīts šīs regulas pielikumā.
         
         
            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Luksemburgā, 2022. gada 11. aprīlī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  OV L 100, 14.4.2011., 1. lpp.
         
         
            (2)  Padomes Lēmums 2011/235/KĀDP (2011. gada 12. aprīlis) par ierobežojošiem pasākumiem, kas vērsti pret konkrētām personām un vienībām saistībā ar situāciju Irānā (OV L 100, 14.4.2011., 51. lpp.).
      
      
         
            PIELIKUMS
            Regulas (ES) Nr. 359/2011 I pielikumu (“Regulas 2. panta 1. punktā minēto fizisko un juridisko personu, vienību vai struktūru saraksts”) groza šādi:
            
                        1)
                     
                     
                        sarakstā, kas izklāstīts sadaļā “Personas”, svītro 27. ierakstu (attiecībā uz ZARGAR Ahmad), 38. ierakstu (attiecībā uz FIRUZABADI Maj-Gen Dr Seyyed Hasan) un 41. ierakstu (attiecībā uz HEJAZI Mohammad);
                     
                  
                        2)
                     
                     
                        ierakstus attiecībā uz turpmāk norādītajām 25 personām aizstāj ar šādiem ierakstiem:
                     
                  
               Personas
            
            
               
                            
                        
                        
                           Uzvārds, vārds
                        
                        
                           Identifikācijas informācija
                        
                        
                           Pamatojums
                        
                        
                           Iekļaušanas datums
                        
                     
                           “1.
                        
                        
                           AHMADI-MOQADDAM Esmail
                        
                        
                           Dzimšanas vieta: Tehran (Irāna)
                           Dzimšanas datums: 1961. gads
                           Dzimums: vīrietis
                        
                        
                           Universitātes un Augstākā valsts aizsardzības pētniecības institūta direktors kopš 2021. gada 20. septembra. Bijušais bruņoto spēku ģenerālštāba priekšnieka vecākais padomdevējs drošības jautājumos. Irānas valsts policijas priekšnieks no 2005. gada līdz 2015. gada sākumam. Viņš bija arī Irānas kiberdrošības policijas (iekļauta ES sarakstā) priekšnieks no 2011. gada janvāra līdz 2015. gada sākumam. Viņa pakļautībā esošie spēki 2009. gada 15. jūnijā veica nežēlīgus uzbrukumus pret miermīlīgiem protestētājiem un varmācīgu nakts uzbrukumu Tehran universitātes kopmītnēs. Bijušais Irānas Headquarters in support of the Yemeni People vadītājs.
                        
                        
                           12.4.2011.
                        
                     
                           20.
                        
                        
                           MOGHISSEH Mohammad (jeb NASSERIAN)
                        
                        
                           Dzimums: vīrietis
                        
                        
                           Kopš 2020. gada novembra Augstākās tiesas tiesnesis. Bijušais Tehran Revolucionārās tiesas priekšsēdētājs, 28. nodaļa. Tiek uzskatīts, ka viņš ir atbildīgs arī par bahājiešu (Baha'i) kopienas locekļu notiesāšanu. Viņš ir nodarbojies ar pēcvēlēšanu lietām. Netaisnīgās tiesas prāvās viņš piesprieda ilgus cietumsodus sociālajiem un politiskajiem aktīvistiem un žurnālistiem un vairākus nāvessodus protestētājiem un sociālajiem un politiskajiem aktīvistiem.
                        
                        
                           12.4.2011.
                        
                     
                           21.
                        
                        
                           MOHSENI-EJEI Gholam-Hossein
                        
                        
                           Dzimšanas vieta: Ejiyeh (Irāna)
                           Dzimšanas datums: aptuveni 1956. gads
                           Dzimums: vīrietis
                        
                        
                           Tiesas priekšsēdētājs kopš 2021. gada. Konsultatīvās padomes (Expediency Council) loceklis. Irānas ģenerālprokurors no 2009. gada septembra līdz 2014. gadam. Bijušais tiesu iestāžu vadītāja vietnieks (no 2014. gada līdz 2021. gada jūlijam) un runaspersona (2010.–2019. gadā). Izlūkošanas ministrs no 2005. gada līdz 2009. gadam. Kamēr viņš 2009. gada vēlēšanu laikā bija izlūkošanas ministrs, viņa pakļautībā esošie izlūkošanas aģenti bija atbildīgi par simtiem aktīvistu, žurnālistu, disidentu un reformistu politiķu aizturēšanu, spīdzināšanu un par nepatiesu atzīšanos izspiešanu no tiem. Turklāt politiķi bija spiesti sniegt nepatiesas liecības neizturamās pratināšanās, kuras ietvēra spīdzināšanu, varmācību, šantāžu un ģimenes locekļu iebiedēšanu.
                        
                        
                           12.4.2011.
                        
                     
                           22.
                        
                        
                           
                              MORTAZAVI Said (jeb MORTAZAVI Saeed)
                        
                        
                           Dzimšanas vieta: Meybod, Yazd (Irāna)
                           Dzimšanas datums: 1967. gads
                           Dzimums: vīrietis
                        
                        
                           Labklājības sistēmas vadītājs no 2011. gada līdz 2013. gadam. Tehran ģenerālprokurors līdz 2009. gada augustam. Kā Tehran ģenerālprokurors viņš izdeva vispārēju pavēli, ko izmantoja simtiem aktīvistu, žurnālistu un studentu aizturēšanai. 2010. gada janvārī parlamentārā izmeklēšana atzina, ka viņš ir tieši atbildīgs par to trīs cietumnieku aizturēšanu, kuri vēlāk ieslodzījumā nomira. Viņu atstādināja no amata 2010. gada augustā pēc Irānas tiesu iestāžu veiktās izmeklēšanas par viņa iesaisti trīs vīriešu nāvē, kurus aizturēja saskaņā ar viņa pavēlēm pēc vēlēšanām.
                           2014. gada novembrī Irānas iestādes oficiāli atzina viņa lomu aizturēto nāvē. 2015. gada 19. augustā Irānas tiesa viņu attaisnoja apsūdzībās par triju jauniešu spīdzināšanu un nāvi Kahrizak ieslodzījuma centrā 2009. gadā. Sodīts ar cietumsodu 2017. gadā un atbrīvots 2019. gada septembrī. Irānas Augstākā tiesa 2021. gada augustā, pilnībā atbalstot Said Mortazavi, pieņēma nolēmumu, ar kuru atcēla viņa iepriekšējo divu gadu cietumsodu.
                        
                        
                           12.4.2011.
                        
                     
                           25.
                        
                        
                           SALAVATI Abdolghassem
                        
                        
                           Dzimums: vīrietis
                        
                        
                           Kopš 2019. gada Finanšu noziegumu īpašās tiesas tiesnesis, 4. nodaļa. Bijušais Tehran Revolucionārās tiesas priekšsēdētājs, 15. nodaļa. Tehran tiesas tiesnesis ar apcietināšanas pilnvarām. Atbildīgs par pēcvēlēšanu lietām; viņš bija tiesnesis, kas vadīja 2009. gada vasarā notikušās “paraugprāvas”, kurās viņš piesprieda nāvessodu diviem monarhistiem. Viņš ir piespriedis ilgus cietumsodus vairāk nekā simts politieslodzītajiem, cilvēktiesību aktīvistiem un demonstrantiem.
                           2018. gadā ziņojumi liecināja, ka viņš turpina piespriest līdzīgus sodus, pienācīgi neievērojot taisnīgas tiesas procedūras.
                        
                        
                           12.4.2011.
                        
                     
                           28.
                        
                        
                           YASAGHI Ali-Akbar
                        
                        
                           Dzimums: vīrietis
                        
                        
                           Augstākās tiesas tiesnesis, 13. nodaļas vadītājs. Setad-e Dieh Foundation izpilddirektora vietnieks. Mashhad Revolucionārās tiesas galvenais tiesnesis (2001.–2011. gadā). Viņa pakļautībā veiktie tiesas procesi notika saīsinātā procesā un slēgtās sēdēs, neievērojot apsūdzēto pamattiesības. Tā kā rīkojumi par nāvessoda izpildīšanu tika izdoti masveidā (no 2009. gada vasaras līdz 2011. gada vasarai līdz pat 550), nāvessodus piesprieda, pienācīgi neievērojot taisnīgas tiesāšanas procedūras.
                        
                        
                           12.4.2011.
                        
                     
                           30.
                        
                        
                           
                              ESMAILI Gholam-Hossein (jeb ESMAILI Gholam Hossein)
                        
                        
                           Dzimums: vīrietis
                        
                        
                           Irānas prezidenta Raisi štāba priekšnieks kopš 2021. gada augusta. Runaspersona tiesu iestādēs no 2019. gada aprīļa līdz 2021. gada jūlijam. Bijušais Tehran tiesu iestāžu vadītājs. Bijušais Irānas cietumu organizācijas vadītājs. Ieņemot šo amatu, viņš piedalījās politisku protestētāju masveida aizturēšanā un slēpa cietumu sistēmā veiktos pārkāpumus.
                        
                        
                           12.4.2011.
                        
                     
                           33.
                        
                        
                           ABBASZADEH-MESHKINI Mahmoud
                        
                        
                           Dzimums: vīrietis
                        
                        
                           Parlamenta deputāts (kopš 2020. gada februāra) un Parlamenta Nacionālās drošības un ārlietu komitejas priekšsēdētājs. Bijušais Irānas Augstās cilvēktiesību padomes padomnieks (līdz 2019. gadam). Bijušais Augstās cilvēktiesību padomes sekretārs. Bijušais Ilam provinces gubernators. Bijušais politiskais direktors Iekšlietu ministrijā. Kā Likuma par politisko partiju un grupu darbību 10. pantā paredzētās komitejas vadītājs viņš bija atbildīgs par demonstrāciju un citu publisku pasākumu atļaušanu un politisko partiju reģistrāciju.
                           2010. gadā viņš apturēja divu ar Mousavi saistīto reformistu politisko partiju darbību: Islamic Iran Participation Front un Islamic Revolution Mujahedeen Organisation. Kopš 2009. gada viņš ir pastāvīgi un konsekventi aizliedzis visus nevalstisko organizāciju rīkotos mītiņus, tādējādi liedzot konstitucionālās tiesības paust protestu un izraisot daudzus miermīlīgu demonstrantu aizturēšanas gadījumus, kas ir pretrunā tiesībām uz pulcēšanās brīvību.
                           2009. gadā viņš arī opozīcijai nedeva atļauju rīkot sēru ceremoniju, lai pieminētu cilvēkus, kas tika nogalināti protestos saistībā ar prezidenta vēlēšanām.
                        
                        
                           10.10.2011.
                        
                     
                           35.
                        
                        
                           AKHARIAN Hassan
                        
                        
                           Dzimums: vīrietis
                        
                        
                           Kopš 2015. gada ES sarakstā iekļautā Rajaee Shahr cietuma 5. bloka vadītājs un atbildīgais par vieninieku kamerām; Rajaee Shahr cietuma (Karadj) 1. bloka bijušais uzraugs līdz 2010. gada jūlijam. Vairāki bijušie ieslodzītie viņu apsūdz spīdzināšanas izmantošanā, kā arī par pavēlēm, kas ieslodzītajiem liedza saņemt medicīnisko palīdzību. Kāda Rajaee Shahr cietuma ieslodzītā liecībā teikts, ka visi uzraugi viņu nežēlīgi situši, kas Akharian bijis labi zināms. Ir arī ziņots, ka nežēlīga izturēšanās izraisījusi vismaz viena ieslodzītā, Mohsen Beikvand, nāvi laikā, kad Akharian bija uzraugs. Beikvand mira 2010. gada septembrī. Citi ieslodzītie ticami apgalvo, ka viņš tika nogalināts pēc Hassan Akharian rīkojuma.
                        
                        
                           10.10.2011.
                        
                     
                           36.
                        
                        
                           
                              AVAEE Seyyed Ali-Reza (jeb AVAEE Seyyed Alireza, AVAIE Alireza)
                        
                        
                           Dzimšanas vieta: Dezful (Irāna)
                           Dzimšanas datums: 1956. gada 20. maijs
                           Dzimums: vīrietis
                        
                        
                           Tieslietu ministrs līdz 2021. gada 25. augustam. Bijušais Īpašās izmeklēšanas biroja direktors. Iekšlietu ministra vietnieks un Publiskā reģistra vadītājs līdz 2016. gada jūlijam. 2014. gada aprīlī Tiesnešu disciplinārtiesas padomnieks. Bijušais Tehran tiesu iestāžu priekšsēdētājs. Kā Tehran tiesu iestāžu priekšsēdētājs viņš bija atbildīgs par cilvēktiesību pārkāpumiem, patvaļīgas aizturēšanas gadījumiem, tiesību liegšanu ieslodzītajiem un daudzu nāvessodu izpildi.
                        
                        
                           10.10.2011.
                        
                     
                           46.
                        
                        
                           
                              KAMALIAN Behrouz (jeb Hackers Brain, Behrooz_Ice)
                        
                        
                           Dzimšanas vieta: Tehran (Irāna)
                           Dzimšanas datums: 1983. gads
                           Dzimums: vīrietis
                        
                        
                           Ar Irānas režīmu saistītās kibergrupas “Ashiyaneh” vadītājs. Behrouz Kamalian izveidotā kibergrupa “Ashiyaneh”Digital Security ir atbildīga par intensīviem kiberuzbrukumiem, kas vērsti pret valstī esošajiem oponentiem un reformistiem, kā arī ārvalstu iestādēm. Kamalian izveidotās “Ashiyaneh” organizācijas darbs palīdzēja režīmam apspiest opozīciju, un šī apspiešana bija saistīta ar daudziem smagiem cilvēktiesību pārkāpumiem 2009. gadā. Gan Kamalian, gan “Ashiyaneh” kibergrupa turpināja savu darbību vismaz līdz 2021. gada decembrim.
                        
                        
                           10.10.2011.
                        
                     
                           47.
                        
                        
                           
                              KHALILOLLAHI Moussa (jeb KHALILOLLAHI Mousa, ELAHI Mousa Khalil)
                        
                        
                           Dzimšanas vieta: Tabriz (Irāna)
                           Dzimšanas datums: 1963. gads
                           Dzimums: vīrietis
                        
                        
                           
                              East Azerbaijan provinces galvenais tiesnesis. Bijušais Tabriz prokurors no 2010. līdz 2019. gadam. Viņš bija iesaistīts Sakineh Mohammadi-Ashtiani lietā un bija līdzatbildīgs par to, ka tika smagi pārkāptas tiesības uz taisnīgu tiesu.
                        
                        
                           10.10.2011.
                        
                     
                           53.
                        
                        
                           
                              TALA Hossein (jeb TALA Hosseyn)
                        
                        
                           Dzimšanas vieta: Tehran (Irāna)
                           Dzimšanas datums: 1969. gads
                           Dzimums: vīrietis
                        
                        
                           
                              Eslamshahr mērs līdz 2020. gadam. Bijušais Irānas parlamenta deputāts. Bijušais Tehran provinces ģenerālgubernators (“Farmandar”) līdz 2010. gada septembrim, viņš jo īpaši bija atbildīgs par policijas spēku iejaukšanos un tādējādi par represijām pret demonstrantiem. Viņš 2010. gada decembrī saņēma balvu par ieguldījumu pēc vēlēšanām notikušajās represijās.
                        
                        
                           10.10.2011.
                        
                     
                           55.
                        
                        
                           ZEBHI Hossein
                        
                        
                           Dzimums: vīrietis
                        
                        
                           Tiesu iestāžu padomnieka pirmais vietnieks un Augstākās tiesas tiesnesis (Augstākās tiesas 41. nodaļas, kuras kompetencē ir jo īpaši noziedzīgi nodarījumi drošības un narkotiku jomā, vadītājs). Irānas ģenerālprokurora vietnieks (2007–2015). Šajā amatā viņš bija atbildīgs par tiesu lietām, kas tika ierosinātas pēc protestiem, kuri notika pēc 2009. gada vēlēšanām, un kas tika izskatītas, pārkāpjot cilvēktiesības. Šajā amatā viņš ir arī pieļāvis pārmērīgus sodus par pārkāpumiem saistībā ar narkotikām.
                        
                        
                           10.10.2011.
                        
                     
                           56.
                        
                        
                           BAHRAMI Mohammad- Kazem
                        
                        
                           Dzimums: vīrietis
                        
                        
                           Administratīvās tiesas priekšsēdētājs līdz 2021. gada aprīlim. Viņš bija iesaistīts miermīlīgo demonstrantu apspiešanā 2009. gadā kā bruņoto spēku militāras tiesas vadītājs.
                        
                        
                           10.10.2011.
                        
                     
                           60.
                        
                        
                           
                              HOSSEINI Dr Mohammad (jeb HOSSEYNI Dr Seyyed Mohammad; Seyed, Sayyed un Sayyid)
                        
                        
                           Dzimšanas vieta: Rafsanjan, Kerman (Irāna)
                           Dzimšanas datums: 23.7.1961.
                           Dzimums: vīrietis
                        
                        
                           Kopš 2021. gada augusta prezidenta vietnieks parlamentārajos jautājumos prezidenta Raisi vadībā. Prezidenta Mahmoud Ahmadinejad bijušais padomnieks un radikālās politiskās frakcijas YEKTA runaspersona. Kultūras un islāma vadības ministrs (2009.–2013. gadā). Kā bijušais IRGC loceklis viņš bija iesaistīts žurnālistu apspiešanā.
                        
                        
                           10.10.2011.
                        
                     
                           62.
                        
                        
                           ZARGHAMI Ezzatollah
                        
                        
                           Dzimšanas vieta: Dezful (Irāna)
                           Dzimšanas datums: 22.7.1959.
                           Dzimums: vīrietis
                        
                        
                           Kultūras, amatniecības un tūrisma ministrs kopš 2021. gada 25. augusta. Kopš 2014. gada Supreme Cyberspace Council un Cultural Revolution Council loceklis. Bijušais Islamic Republic of Iran Broadcasting (IRIB) vadītājs līdz 2014. gada novembrim. Kad viņš strādāja IRIB, viņš bija atbildīgs par visiem lēmumiem saistībā ar programmu veidošanu. 2009. gada augustā un 2011. gada decembrī IRIB pārraidīja aizturēto personu piespiedu atzīšanos, kā arī virkni paraugprāvu. Minētais ir acīmredzams starptautisko normu pārkāpums attiecībā uz tiesībām uz taisnīgu tiesu un tiesībām uz pienācīgu procesu.
                        
                        
                           23.3.2012.
                        
                     
                           64.
                        
                        
                           KAZEMI Toraj
                        
                        
                           Dzimums: vīrietis
                        
                        
                           ES sarakstā iekļautās Cyber Police Greater Tehran divīzijas priekšsēdētājs līdz 2020. gada jūnijam. Šajā amatā viņš izsludināja hakeru pieņemšanu darbā valdības labā, lai panāktu labāku kontroli pār informāciju internetā un uzbruktu “bīstamām” vietnēm.
                        
                        
                           23.3.2012.
                        
                     
                           65.
                        
                        
                           LARIJANI Sadeq
                        
                        
                           Dzimšanas vieta: Najaf (Irāka)
                           Dzimšanas datums: 1960. gads vai 1961. gada augusts
                           Dzimums: vīrietis
                        
                        
                           Kopš 2018. gada 29. decembraExpediency Council vadītājs. Bijušais Guardian Council loceklis (līdz 2021. gada septembrim). Bijušais tiesu sistēmas vadītājs (2009.–2019. gadā). Tiesu sistēmas vadītājam ir jāsniedz piekrišana un jāparaksta lēmums par visiem sodiem, kas saistīti ar qisas (atriebību), hohoud (noziegumiem pret dievu) un ta’zirat (noziegumiem pret valsti). Tostarp arī spriedumus par nāvessodu, pēršanu un locekļu amputāciju. Viņš ir personīgi parakstījis daudzus spriedumus par nāvessodu, kuri ir pretrunā starptautiskiem standartiem, tostarp par nomētāšanu ar akmeņiem, pakāršanu, nepilngadīgo sodīšanu ar nāvi un publisku sodīšanu ar nāvi, piemēram, gadījumos, kad ieslodzītie ir tikuši pakārti no tiltiem tūkstošiem cilvēku acu priekšā. Tātad viņš ir veicinājis lielu skaitu nāvessodu. Viņš ir arī apstiprinājis spriedumus par miesas sodiem, piemēram, par locekļu amputāciju un skābes pilināšanu notiesātu personu acīs. Kopš Sadeq Larijani stāšanās amatā ir ievērojami pieaudzis patvaļīgas politiski ieslodzīto, cilvēktiesību aizstāvju un minoritāšu pārstāvju aizturēšanas gadījumu skaits. Sadeq Larijani ir atbildīgs arī par to, ka Irānas tiesu procesos sistemātiski netiek ievērotas tiesības uz taisnīgu tiesu.
                        
                        
                           23.3.2012.
                        
                     
                           69.
                        
                        
                           MORTAZAVI Seyyed Solat
                        
                        
                           Dzimšanas vieta: Farsan, Tchar Mahal-o-Bakhtiari (South) – (Irāna)
                           Dzimšanas datums: 1967. gads
                           Dzimums: vīrietis
                        
                        
                           Kopš 2021. gada 5. septembra prezidenta vietnieks Irānas izpildlietu jautājumos un prezidenta biroja vadītājs. No 2019. gada 16. septembra līdz 2021. gada septembrim bija augstākā garīgā līdera Khamenei tieši vadītā Mostazafan Foundation nekustamo īpašumu filiāles vadītājs. Līdz 2019. gada novembrim Foundation Astan Qods Razavi Tehran filiāles direktors. Bijušais Irānas otrās lielākās pilsētas Mashhad mērs, tur regulāri tiek veikta publiska nāvessodu izpilde. Bijušais iekšlietu ministra vietnieks politikas jautājumos, iecelts 2009. gadā. Minētajā amatā viņš bija atbildīgs par represiju vēršanu pret personām, kas publiski aizstāvēja savas likumīgās tiesības, tostarp vārda brīvību. Vēlāk viņu iecēla par Irānas vēlēšanu komitejas vadītāju 2012. gada parlamenta vēlēšanām un 2013. gada prezidenta vēlēšanām.
                        
                        
                           23.3.2012.
                        
                     
                           74.
                        
                        
                           REZVANMA-NESH Ali
                        
                        
                           Dzimums: vīrietis
                        
                        
                           Laikposmā no 2010. līdz 2016. gadam prokurora vietnieks Karaj provincē Alborz reģionā. Atbildīgs par smagiem cilvēktiesību pārkāpumiem, tostarp bijis iesaistīts nepilngadīgas personas sodīšanā ar nāvi.
                        
                        
                           23.3.2012.
                        
                     
                           79.
                        
                        
                           RASHIDI AGHDAM Ali Ashraf
                        
                        
                           Dzimums: vīrietis
                        
                        
                           
                              Tehran ieslodzījumu vietu direktora vietnieks veselības, labošanas darbu un izglītības jautājumos. Bijušais Evin cietuma priekšnieks (2012.–2015. gadā). Laikā, kad viņš ieņēma šo amatu, apstākļi cietumā pasliktinājās, un ziņojumos tiek minēts, ka ir pastiprinājusies slikta izturēšanās pret ieslodzītajiem. 2012. gada oktobrī deviņas ieslodzītās uzsāka bada streiku, protestējot pret to, ka tiek pārkāptas viņu tiesības, un pret cietumsargu vardarbīgo izturēšanos.
                        
                        
                           12.3.2013.
                        
                     
                           80.
                        
                        
                           KIASATI Morteza
                        
                        
                           Dzimums: vīrietis
                        
                        
                           
                              Tehran Revolucionārās tiesas 54. nodaļas un Ahwaz Revolucionārās tiesas 4. nodaļas tiesnesis; piespriedis nāvessodu četriem arābu tautības politieslodzītajiem: Taha Heidarian, Abbas Heidarian, Abd al- Rahman Heidarian (trīs brāļi) un Ali Sharifi. Viņus apcietināja, spīdzināja un pakāra bez pienācīga tiesas procesa. Šie gadījumi un tas, ka nebija pienācīga tiesas procesa, ir minēti ANO īpašā referenta cilvēktiesību jautājumos Irānā 2012. gada 13. septembra ziņojumā, ANO ģenerālsekretāra 2012. gada 22. augusta ziņojumā par Irānu.
                        
                        
                           12.3.2013.
                        
                     
                           83.
                        
                        
                           JAFARI Asadollah
                        
                        
                           Dzimums: vīrietis
                        
                        
                           Pašreizējais Isfahan ģenerālprokurors. Šajā amatā viņš deva pavēli vardarbīgi vērsties pret protestētājiem, kas 2021. gada novembrī devās ielās, lai protestētu pret ūdens trūkumu. Daži avoti ziņo par to, ka Jafari ir paziņojis par īpaša biroja izveidi izmeklēšanas vēršanai pret aizturētajiem protestētājiem.
                           Būdams Mazandaran provinces prokurors, Jafari ieteica piespriest nāvessodu lietās, kurās viņš bijis prokurors, kā rezultātā tika izpildīti daudzi nāvessodi, arī publiski un tādos apstākļos, kuros nāvessoda piespriešana ir pretrunā starptautiskajām cilvēktiesībām, tostarp kā nesamērīgs un pārmērīgs sods. Jafari ir arī atbildīgs par nelikumīgiem apcietinājumiem un tiesību pārkāpumiem, kas tika vērsti pret aizturētajiem bahājiešiem (Baha'i) no viņu sākotnējās apcietināšanas brīža līdz ieslodzījumam vieninieku kamerās Izlūkdienesta aizturēšanas centrā.
                        
                        
                           12.3.2013.
                        
                     
                           95.
                        
                        
                           
                              VASEGHI Leyla (jeb VASEQI Layla, VASEGHI Leila, VASEGHI Layla)
                        
                        
                           Dzimšanas vieta: Sari, Mazandaran province (Irāna)
                           Dzimšanas datums: 1352. gads (pēc Hidžras kalendāra), 1972. vai 1973. gads (pēc Gregora kalendāra)
                           Dzimums: sieviete
                           Amats: Bijusī Shahr-e Qods gubernatore un Pilsētas drošības padomes vadītāja
                        
                        
                           Būdama Shahr-e Qods gubernatore un pilsētas drošības padomes vadītāja no 2019. gada septembra līdz 2021. gada novembrim, Leyla Vaseghi pavēlēja policijai un citiem bruņotajiem spēkiem pielietot nāvējošus līdzekļus 2019. gada novembra protestu laikā, tā izraisot neapbruņotu protestētāju un citu civiliedzīvotāju nāvi un ievainojumus. Būdama Shahr-e Qods gubernatore un pilsētas drošības padomes vadītāja, Leyla Vaseghi ir atbildīga par nopietniem cilvēktiesību pārkāpumiem Irānā.
                        
                        
                           12.4.2021.”